හම්බන්තොට සුළං විදුලි බල උද්‍යානය
හම්බන්තොට සුළං විදුලි බල උද්‍යානය, ශ්‍රී ලංකාව තුල ස්ථාපනය කෙරූ පළමු සුළං විදුලි බල උද්‍යානය වේ. එය හම්බන්තොට නගරයේ ගිණිකොන දෙසට වන්නට පිහිටුවා තිබෙන අතර, බලාගාරය සතුව NEG Micon, M1500-600 වර්ගයේ වා රෝද (ටර්බයින) 5 ක් ක්‍රියාත්මකව පවතී. එක් වා රෝදයකින් කිලෝවොට් 600  බැගින්, බලාගාරයේ වා රෝද පහෙන්ම මෙගාවොට් 3 ක විදුලි ධාරිතාවයක් නිෂ්පාදනය කරනු ලැබේ. වාර්ෂිකව දළ වශයෙන් මෙගාවොට් පැය 4,500 ක ශක්ති ප්‍රමාණයක් මින් ජනනය කරයි.

බලාගාරය සහ එයට අයත් කොටස්, වර්ග කිලෝමීටර 1500 ක පමණ භූමි ප්‍රමාණයක පැතිර පවතී. බලාගාරය ඉදිකිරීම සඳහා රුපියල් මිලියන 280 ක් පමණ වැයවී තිබෙන (1999 වර්ෂයේදී) අතර, එම මුදලින් 34% ක ප්‍රමාණයක් දේශීය අරමුදල් වලින්ද, 66% ක ප්‍රමාණයක් විදෙස් අරමුදල් වලින්ද සපයා ගත් බව සඳහන් වෙයි. 

බලාගාරය ඉදිකිරීම සම්බන්ධ අධ්‍යයන කටයුතු 1988 වර්ෂයේ සිදුකොට තිබෙන අතර, ඉන් වසර එකොළහකට පමණ පසුව, එනම් 1999 වර්ෂයේදී බලාගාරය ඉදිකොට ඇත. වර්ථමානයේ බලාගාරයේ හිමිකාරීත්වය ලංකා විදුලිබල මණ්ඩලය සතුවේ.

මේවාද බලන්න
 ශ්‍රී ලංකාවේ බලාගාර ලැයිස්තුව

ආශ්‍රිත

ශ්‍රී ලංකාවේ සුළං බලාගාර
ශ්‍රී ලංකාවේ සුළං විදුලි බල උද්‍යාන
හම්බන්තොට